Flugvellinum á Kanaríeyjunni La Palma var lokað í dag vegna ösku frá eldfjallinu Cumbre Vieja. Flugumferð er með eðlilegum hætti á öðrum eyjum í klasanum.
Flugvöllurinn á Kanaríeyjunni La Palma lokaðist öðru sinni í dag vegna öskufalls frá eldfjallinu Cumbre Vieja. Flugvellir á öðrum eyjum eru opnir.
Hraun frá Cumbre Vieja þekur orðið á fimmta hundrað hektara á La Palma. Loftmyndir frá evrópsku loftslagsstofnuninni Kóperníkusi sýna að aska hefur dreifst um hátt í fimm þúsund hektara lands á eyjunni.
Rúmlega eitt þúsund hús hafa eyðilagst og yfir hundrað byggingar til viðbótar eru skemmdar, auk vegakerfisins og annarra lífæða samfélagsins. Spænskir fjölmiðlar höfðu í vikunni eftir Ángel Víctor Torres, forseta heimastjórnarinnar á Kanaríeyjum, að enginn vissi hversu lengi ætti eftir að gjósa úr Cumbre Vieja.
Flugvellinum á Kanaríeyjunni La Palma var lokað í dag vegna ösku frá eldfjallinu Cumbre Vieja. Flugumferð er með eðlilegum hætti á öðrum eyjum í klasanum.